L 52/28
RO
Jurnalul Oficial al Uniunii Europene
20.2.2023
(ii) toate celelalte bovine deținute în aceeași unitate de origine ca bovinele transportate trebuie să fi fost vaccinate împotriva DNC cu cel puțin 28 de zile înainte de data expedierii și să se afle în perioada de imunitate în conformitate cu instrucțiunile producătorului vaccinului la acea dată sau să se afle în perioada de imunitate indusă de vaccinarea anterioară sau de imunitatea maternă la data expedierii; (iii) bovinele transportate trebuie să fi fost ținute în unitatea de origine de la naștere sau pentru o perioadă continuă de cel puțin 28 de zile înainte de data expedierii; și — s-a efectuat o examinare clinică, cu rezultate favorabile, a tuturor bovinelor deținute în unitatea de origine a transporturilor respective, inclusiv a bovinelor transportate; — dacă a fost necesar, s-a efectuat un examen de laborator, cu rezultate favorabile, al bovinelor deținute în unitatea de origine a transporturilor respective, inclusiv al bovinelor transportate; (b) orice destinație, din același stat membru sau din alte state membre, dacă, pe lângă condițiile prevăzute la litera (a) punctele (ii) și (iii), sunt îndeplinite toate condițiile următoare: (i) bovinele transportate trebuie să fi fost vaccinate împotriva DNC cu cel puțin 60 de zile înainte de data expedierii și să se afle în perioada de imunitate în conformitate cu instrucțiunile producătorului vaccinului la data expedierii; (ii) pe o rază de cel puțin 20 km în jurul unității de origine a unor astfel de transporturi nu au existat focare de DNC în cursul unei perioade de cel puțin trei luni înainte de data expedierii; și (iii) toate bovinele deținute pe o rază de 50 km în jurul unității de origine a transportului trebuie să fi fost vaccinate sau revaccinate împotriva DNC cu cel puțin 60 de zile înainte de data expedierii și să se afle în perioada de imunitate în conformitate cu instrucțiunile producătorului vaccinului la acea dată sau în perioada de imunitate indusă de imunitatea maternă; (c) orice destinație, din alte state membre sau teritorii din țări terțe, dacă, pe lângă condițiile prevăzute la litera (a), sunt îndeplinite condițiile următoare: (i) animalele trebuie să respecte orice garanții în materie de sănătate animală, pe baza unui rezultat favorabil al unei evaluări a riscurilor privind măsurile de combatere a răspândirii DNC, care a fost solicitată de autoritatea competentă din statul membru de origine și aprobată de autoritatea competentă din statele membre de destinație și de tranzit, înainte de data expedierii; (ii) trebuie să nu fi existat focare confirmate de DNC într-o zonă cu raza de cel puțin 20 km în jurul unității de origine a unor astfel de transporturi în cursul unei perioade de cel puțin trei luni înainte de data expedierii; și (iii) toate bovinele deținute pe o rază de 50 km în jurul unității de origine a transportului trebuie să fi fost vaccinate sau revaccinate împotriva DNC cu cel puțin 60 de zile înainte de data expedierii și să se afle în perioada de imunitate în conformitate cu instrucțiunile producătorului vaccinului la acea dată sau în perioada de imunitate indusă de imunitatea maternă. 3.2.
Circulația bovinelor din zona de vaccinare de categoria II: Circulația transporturilor de bovine poate fi autorizată de la unități situate în zona de vaccinare de categoria II către: (a) orice destinație, din același stat membru și din alte state membre, sub rezerva îndeplinirii tuturor următoarelor condiții: (i) bovinele transportate trebuie să respecte orice garanții în materie de sănătate animală, pe baza unui rezultat favorabil al unei evaluări a riscurilor privind măsurile de combatere a răspândirii DNC, care a fost solicitată de autoritatea competentă din statul membru de origine și aprobată de autoritatea competentă din statele membre de destinație și de tranzit, înainte de data expedierii; (ii) bovinele transportate trebuie să fi fost vaccinate împotriva DNC cu cel puțin 28 de zile înainte de data expedierii și să se afle în perioada de imunitate în conformitate cu instrucțiunile producătorului vaccinului la acea dată;